钦定古今图书集成/理学汇编/学行典/第187卷 > 郭琮
## 钦定古今图书集成/理学汇编/学行典/第187卷 > 郭琮

按《宋史孝义传》：“郭琮，台州黄岩人。幼丧父，事母极恭
顺。娶妻有子，移居母室。凡母之所欲，必亲奉之。居常
不过中食，绝饮酒茹荤者三十年，以祈母寿。母年百
岁，耳目不衰，饮食不减，乡里异之。至道三年，诏书存
恤孝悌，乡老陈赞率同里四十人状琮事于转运使
以闻，有诏旌表门闾，除其徭役。明年，母无疾而终。琮”
哀号几乎灭性，乡闾率金帛以助葬。